Det nye dansktophit Hottentot, der i lørdags fandt sig vej ind på DRs dansktopliste, ser ud til at være lidt for kontroversielt.

I hvert fald kan Lennart Johannessen fra Fede Finn og Funny Boyz fortælle, at han og bandet er kommet i en regulær shitstorm, efter Statens Museum for Kunst i denne uge valgte at fjerne ordet Hottentot fra deres kunstsamlinger.

- Så begyndte folk at ringe, som jeg overhovedet ikke kender, og så råbte de racist og lagde røret på. Jeg anede ikke, hvad det var, fortæller Lennart Johannessen.

Han forklarer, at nummeret Hottentot blev skrevet for to år siden uden nogen former for racistiske bagtanker. Sangen er i stedet en kærlighedserklæring til en kvinde.

De vredladne telefonopkald og en oppisket stemning på Facebook får nu Lennart Johannesson og bandet fra Regstrup til at reagere:

- Det er faktisk bare en sjov historie, som lige pludselig har udviklet sig til noget, som det slet ikke skulle have været. Vi overvejer faktisk på mandag at gå ind og finde et andet ord og så udsende den igen, siger han.

Læs også : FAKTA Disse ord indeholder ikke længere 'neger'

Fede Finn og Funny Boyz står foran bandets travleste uge med 12 spillejob på blandt andet Sølundfestivalen og i Ringkøbing, Hirtshals og Karup.

Bandet, der i denne uge ligger på 8. pladsen på DRs dansktopliste, skriver på Facebook: